Ihmisoikeudet

ja sukupuoli

Yläluokille tai lukioon keskusteltavaksi ja pohdittavaksi soveltuvia kysymyksiä tyttöjen

ja naisten ihmisoikeuksista, keskittyen lähinnä tasa-arvon toteutumiseen suomalaisessa

yhteiskunnassa

Opetussuunnitelman perusteiden asettama tavoitejonka saavuttamista aiheen käsittely tukee:

Tavoitteena edistää oppilaan pyrkimystä omaksua ja sisäistää ihmisoikeuksien, suvaitsevaisuuden,

maailmanlaajuisen oikeudenmukaisuuden periaatteita ja oppia kantamaan vastuuta itsestään, toisista

ihmisistä ja yhteiskunnasta.

Tunnin aluksi voi esittää tämän arvoituksen, jolla herätetään ajatuksia omista sukupuolirooleihin

liittyvistä stereotypioista:

Isä on poikansa kanssa ajelulla. He joutuvat auto-onnettomuuteen, ja isä kuoli välittömästi.

Poika loukkaantuu vakavasti, mutta jää henkiin. Hänet viedään sairaalaan leikattavaksi. Kun kirurgi tulee katsomaan potilasta, hän huudahtaa: ”En voi leikata häntä, hän on poikani!”

Kysymys: Miten tämä on mahdollista?

Vastaus: Kirurgi on pojan äiti.

Sukupuoleen liittyvää pohdintaa, mitä eroja on miehessä ja naisessa? Mitä yhteistä? Minkälaisia

ominaisuuksia pidetään miehisinä/naisellisina? Tunnistavatko oppilaat itsessään sukupuoleen

liittyviä ennakkoluuloja, esim. voiko mies työskennellä perhepäivähoitajana? Voiko nainen harrastaa jääkiekkoa? Voidaan selvittää käsitteiden

gender ja sex eroa (ainakin lukiossa). Tasaarvo sukupuolten välillä on myös sukupuolten

erilaisuudenkunnioittamista.

Voisi pohtia miksi puhutaan naisten ihmisoikeuksista. Jos olemme tasaarvoisia, eikö silloin kaikille kuulu samat oikeudet, miksi naisten oikeuksista täytyy puhua erikseen?

Pohditaan millä tavalla ihmisoikeudet toteutuvat tyttöjen ja naisten kohdalla, mitä eroja on miesten ihmisoikeuksien toteutumiseen verrattuna.

Esim. naisten suuri osuus maailman lukutaidottomista, köyhistä, tyttöjen koulutus, naisiin kohdistuva väkivalta.

Verrataan naisen asemaa Suomessa muhin kulttuureihin.

Millä tavalla sukupuolten tasa-arvo toteutuu Suomessa? (tasavertainen oikeus koulutukseen, työhön,

yhteiskunnalliseen päätöksentekoon) Mitä puutteita siinä vielä on? esim. palkkaerot, ajankohtaisena aiheena vanhemmuudenkustannusten jakaminen. Millaisia ongelmat ovat muualla maailmassa? Naisiin kohdistuva perheväkivalta, tyttöjenheikompi koulutus, prostituutioon pakottaminen, köyhyys, tyttövauvojen abortointi ja surmaus ym.

Kun naisten oikeudet Suomessa toteutuvat hyvin verrattuna moneen muuhun maahan, tarkoittaako se, ettei tasaarvoa tarvitse meillä enää kehittää? Onko palkkaeroista valittaminen turhaa narinaa jos muualla naisia laajamittaisesti syrjitään ja kohdellaan toisen luokan kansalaisina? (mielestäni hyvä kysymys pohdittavaksi, vrt.onko väärin auttaa kodittomia koiria jos voisi sen sijaan auttaa kodittomia ihmisiä, joidenkin mielestä on :(

Olisi ehkä hyvä tuoda myös esille sitä, että vaikka suomessa kulttuuri on melko homogeenista, silti myös maamme sisällä löytyy hyvin erilaista suhtautumista naisten asemaan. Perheväkivaltaa esimerkiksi esiintyy niin supisuomalaisissa kuin maahanmuuttajaperheissäkin. Maahanmuuttajanaisten kokema väkivalta on siitä ongelmallista, etteivät kielitaidottomat, työssäkäymättömät naiset usein edes tiedä että aviomiehen antama selkäsauna on Suomessa rikos.

Tytöillä ja pojilla on Suomessa samanlaiset mahdollisuudet saada koulutusta. Onko koulutus tasaarvoista?

Opetetaanko poikia ja tyttöjä samalla tavalla? Suhtautuvatko opettajat poikiin ja tyttöihin eri tavoin? Mistä johtuu, että suuri osa tytöistä hakeutuu sosiaali- ja opetusalalle, kun pojat opiskelevat tekniikkaa? Missä ammateissa enemmistö on miehiä/naisia? Mitä vaikutusta tällä ammattien jakautumisella sukupuolien mukaan on naisten asemaan? Mitä mieltä oppilaat ovat sukupuolikiintiöistä? Pitäisikö oppilaitoksissa olla kiintiöt tytöille ja pojille? Miksi tai miksiei? Edistävätkö kiintiöt tasaarvoa? Edellyttääkö tasaarvo sitä, että joka alalla on yhtä paljon naisia sekä miehiä?

Käytin tätä kirjoittaessa (inspiraation) lähteenä http://www.ihmisoikeudet.net/ sivustolta

löytyvää Friidusivua, jolta löytyy valtavasti tietoa tyttöjen

ja naisten ihmisoikeuksien toteutumisesta ja toteutumattomuudesta maailmassa, sekä tehtäviä joita voi teettää yläluokkalaisilla ja lukiolaisilla.